આ તો થઈ આર્મીમેનોને પડતી સમસ્યાઓની વાત. આ સિવાય પણ કોડિયાવાડામાં અનેક સમસ્યાઓ જોવા મળી. જેનો પહેલો પરચો મોબાઈલ નેટવર્કના રૂપે મળ્યો. ભિલોડાથી કોડિયાવાડા તરફ આગળ વધતા જોયું તો મોબાઈલ ફોનનાં બંને સીમકાર્ડમાંથી નેટવર્ક ગાયબ થઈ ગયું હતું. કોડિયાવાડા પહોંચ્યા બાદ આ બાબતે વિજયનગર તાલુકા પંચાયતના ઉપપ્રમુખ અરવિંદભાઈ પટેલ સાથે ચર્ચા કરતા ખ્યાલ આવ્યો કે અહીં માત્ર બીએસએનએલનું સીમકાર્ડ જ કામ આપે છે. ખાનગી કંપનીઓનાં સીમકાર્ડ અહીં કોઈ કામનાં નથી.